Wendell Corey

Wendell Reid Corey (* 20. März 1914 in Dracut, Massachusetts; † 8. November 1968 in Woodland Hills, Los Angeles, Kalifornien) weer en US-amerikaanschen Schauspeler un Politiker.

 Leven un Wark 
Corey weer de Söhn vun den Schauspeler Milton Rothwell Corey un Julia Etta McKenney. Na School gahn is he in Springfield, woneem he sien Afsluss maakt hett. He heet toeerst bi’t Theater sien Loopbahn maakt, woneem he Enn vun de 1930er Johren sien latere Ehfro Alice Wiley drapen hett. MIt ehr harr he veer Kinner. 1942 geev he sien Debüt an’n Broadway mit dat Stück Comes The Revelation. He speel eerst eenige Nevenrullen un haar 1945 mit Dream Girl sien eersten groten Spood in en Hööftrull. Dorbi weer he vun den Produzent Hal B. Wallis för Hollywood opdeckt. Corey hett dorophen en Verdrag bi Paramount Pictures ünnerschreven.

Sien eerste Filmrull speel he 1947 as Verbreker in Desert Fury, de in de Vereenigten Staaten veel Spood harr. Wiel sien korte Loopbahn bi’n Film hett he mit vele bekannte und beropene Stars tosamen speelt, as to’n Bispeel in den Hitchcock-Film Rear Window an de Siet vun James Stewart. Faken weer he in Westernfilmen to sehn.

Vun 1961 bit 1963 weer he Präsident vun de Academy of Motion Picture Arts and Sciences un togliek ok Liddmaat vun de Screen Actors Guild. Siet 1956 hett sik Corey ok in de Politik stark maakt un weer 1965 för de Republikaansche Partei in den Stadtraat vun Santa Monica wählt. En Johr later hett he för en Sitt in’t Repräsentantenhaus vun de Vereenigten Staten kandideert, man al bi de Vörwahl vun sien Partei verloren. An’n 8. November 1968 is Wendell Corey unvermodens mit 54 Johren doodbleven. De Oorsaak weer en Lebberzirrhoos dör sien johrelangen Alkoholismus. He is in Washington (Massachusetts) begraaft worrn. 

 Filmografie (Utwahl) 
 Johr Titel Synchroonsnacker 1947 Desert Furydt.: Desert Fury – Liebe gewinnt Fred Maire 1948 I Walk Alonedt.: Die toten Jahre   1948 The Searchdt.: Die Gezeichneten Hubertus Bengsch (Feernsehn) 1948 Sorry, Wrong Numberdt.: Du lebst noch 105 Minuten Wolfgang Lukschy 1949 Holiday Affair   1950 The File on Thelma Jordondt.: Strafsache Thelma Jordon   1950 Harriet Craigdt.: Die Lügnerin Curt Ackermann 1951 The Great Missouri Raiddt.: In Rache vereint Fritz Tillmann 1951 The Wild Blue Yonderdt.: Höllenreiter der Nacht Heinz Engelmann 1952 The Wild Northdt.: Gefährten des Grauens Heinz Giese 1952 Carbine Williamsdt.: Stärker als Ketten   1953 Jamaica Run   1954 Hell’s Half Acredt.: Razzia im Chinesenviertel   1954 Rear Windowdt.: Das Fenster zum Hof Paul Klinger (1. Synchro 1954)Horst Schön (2. Synchro 1984) 1955 The Big Knifedt.: Hollywood Story   1956 The Killer Is Loosedt.: Blutige Hände Wolfgang Lukschy 1956 The Bold and the Bravedt.: Ein Fetzen Leben   1956 The Rainmakerdt.: Der Regenmacher Wilhelm Borchert 1957-58 Harbor Command, Feernsehreegdt.: Alarm im Hafen   1958 The Light in the Forestdt.: Das Herz eines Indianers   1959 Alias Jesse Jamesdt.: Ein Schuss und 50 Tote Arnold Marquis 1959 Peck’s Bad Girl, Feernehreeg   1961 Westinghouse Playhouse, Feernsehreeg   1962-64 The Eleventh Hour, Feernsehreeg   1964 Blood on the Arrowdt.: Goldfieber   1966 Women of the Prehistoric Planet   1966 Cyborg 2087   1966 Picture Mommy Deaddt.: Das Kabinett der blutigen Hände Martin Hirthe 1968 Buckskindt.: Shadock Curt Ackermann 1968 The Astro-Zombiesdt.: Astro-Zombies, Roboter des Grauens Friedrich W. Bauschulte

 Utteken 
Corey hett blots en Utteken kregen, dat weer in’t Johr 1960 sien Steern op’n Walk of Fame in de Kategorie Feernsehn.

 Weblenken 

Kategorie:Schauspeler
Kategorie:Politiker (USA)
Kategorie:Republikaansch Partei (USA)
Kategorie:Börger von de USA
Kategorie:Mann
Kategorie:Boren 1914
Kategorie:Storven 1968